Publication: Magyar Közlöny
Issue: MK-1998-122 (Year: 1998, Number: 122)
Era: 1990-2004
Section: 
Paragraph Index: 4

1993. március 29-én aláírt Megállapodás — a továbbiakban „e Megállapodás” — „származó termék” fogalmának és az adminisztratív együttműködés módszereinek meghatározására vonatkozó — az EFTA—Magyar Vegyesbizottság 1997. évi 3. sz. Határozatával módosított B) Jegyzőkönyvére, tekintettel az EFTA államok és Magyarország közötti Megállapodás tagállamainak Közös Nyilatkozatára, amelyben a Felek megállapodtak, hogy feltárják a származási szabályok, beleértve a kumulációt, további kiterjesztésének és fejlesztésének lehetőségeit az Európán belüli termelés és kereskedelem bővítése és előmozdítása érdekében, tekintettel az Európai Közösség és Törökország közötti specifikus megállapodásokra, különös tekintettel az Európai Közösség és Törökország közötti — vámuniót létrehozó megállapodásra és a két Fél között az ESZAK termékekre vonatkozóan kötött szabadkereskedelmi megállapodásra, figyelemmel arra, hogy az EFTA államok és Magyarország számára a pán-európai kumulációs rendszer Törökországra való kiterjesztése e Megállapodás hatékonyságának növelése szempontjából igencsak kívánatos, figyelemmel arra, hogy Törökországnak a pán-európai kumulációs rendszerhez történő csatlakozása szükségessé teszi a B) Jegyzőkönyv egyes előírásainak, különösen a kumulációs előírások módosítását, figyelemmel arra, hogy a kereskedelem megkönnyítésére a pán-európai kumulációs előírások közé területi elv alóli kivételt kell felvenni, figyelemmel arra, hogy az elmondott okokból és az adminisztratív feladatok egyszerűsítése érdekében a B) Jegyzőkönyv 1., 3., 4., és 12. Cikkeinek módosítása kívánatos, tekintettel arra, hogy a B) Jegyzőkönyv 15. Cikk 6. pontjának utolsó mondata csak behatárolt ideig, 1998. végéig teszi lehetővé a közép- és kelet-európai partner országok számára a részleges vámvisszatérítés vagy vámmentesség biztosítását a vámvisszatérítési tilalom alóli mentesség útján, tekintettel arra, hogy számos partner ország, különösen Magyarország kívánsága volt az Európai Közösség és az EFTA államok felé, a B) Jegyzőkönyv 15. Cikk 6. pontjában foglalt lejárati idő 2000. évre történő meghosszabbításában történő megállapodás, valamint figyelemmel az EU és az EFTA országok készségére, hogy e kívánságot teljesítsék, figyelemmel arra, hogy a feldolgozási technikákban bekövetkezett változások és egyes nyersanyagok hiánya szükségessé teszi a B) Jegyzőkönyvhöz kapcsolódó I. sz. Mellékletben szereplő Bevezető Megjegyzések listájának és a B) Jegyzőkönyv II. Mellékletében szereplő megmunkálások vagy feldolgozások listájának kiigazítását, tekintettel a Megállapodás 32. Cikkére, amely felhatalmazza a Vegyesbizottságot e Megállapodás B) Jegyzőkönyvének módosítására, az alábbiakat határozza el:

Source: https://magyarkozlony.hu/hivatalos-lapok/8e27f50b14fb31fc3073e49523133131e1d677fb/dokumentumok/41d2ec73ac3605bfdf9433a302355cae2f92740f/letoltes